บารากะมอน เกาะมีฮา คนมีเฮ

บารากะมอน เกาะมีฮา คนมีเฮ (; โรมาจิ: "Barakamon"; : บะระกะมง) เป็นการ์ตูนญี่ปุ่น ผลงานของ ซัตสึกิ โยะชิโนะ เคยลงเป็นเรื่องสั้นตอนเดียวจบในนิตยสาร Gangan POWERED ฉบับเดือนเมษายน 2551 และด้วยเสียงตอบรับของผู้อ่าน จึงลงตอนที่ 2 ในฉบับเดือนตุลาคมปีเดียวกัน และตอนที่ 3 ในฉบับเดือนเมษายน 2552 และได้เริ่มลงในเว็บไซต์การ์ตูนออนไลน์ Gangan ONLINE ของสำนักพิมพ์ Square Enix ตั้งแต่วันที่ 21 กุมภาพันธ์ 2552 เดือนละ 1 ตอน โดยปัจจุบันมียอดขายฉบับรวมเล่มรวมกันเกินกว่า 1,800,000 เล่มแล้ว
ประวัติ.
เนื้อเรื่องเกี่ยวกับความสัมพันธ์ระหว่างนักเขียนพู่กันซึ่งเติบโตมาในเมืองหลวงกับชาวเกาะบนหมู่เกาะโกะโต จังหวัดนะงะซะกิ ซึ่งเป็นบ้านเกิดและที่อยู่ของผู้เขียน
ชื่อเรื่อง "บารากะมอน" มาจากภาษาถิ่นของหมู่เกาะโกะโต มีความหมายว่า "คนที่สดใสแข็งแรง"
และในหนังสือรวมการ์ตูนสั้นของซัตสึกิ โยะชิโนะ "Mishikaka! Yoshino Satsuki Tanpenshū" ยังมีเรื่องราวของมิวะและทามะซึ่งเป็นนักเรียน ม.ปลาย แล้วด้วย
ได้ประกาศสร้างอนิเมะชัน ในเดือนกันยายน 2556 มีกำหนดฉายในปี 2557
เรื่องย่อ.
ในงานเลี้ยงผู้ได้รับรางวัล ฮันดะ เซย์ชู นักเขียนพู่กันหนุ่มเผลอเข้าไปชกหน้าผู้อำนวยการพิพิธภัณฑ์แสดงงานเขียนพู่กัน เพราะรับไม่ได้ที่ถูกวิพากษ์วิจารณ์ผลงานของตนอย่างเสีย ๆ หาย ๆ จนเป็นเรื่องราวใหญ่โต พ่อของเซย์ชูจึงส่งตัวลูกชายไปไปอยู่บนเกาะอันห่างไกลและแวดล้อมไปด้วยธรรมชาติ โดยหวังให้เขาค้นพบความเป็นมนุษย์ที่ขาดหายไป
ณ ที่นั้น เซย์ชูได้พบกับเด็กชาวเกาะ โคโตอิชิ นารุ เด็กหญิงตัวเล็กผู้ซึ่งแก่นแก้วไร้เดียงสา และค่อย ๆ สนิทกันมากขึ้นเรื่อย ๆ แม้ว่าเขาจะกังวลเรื่องความสัมพันธ์กับคนบนเกาะซึ่งดูมีเอกลักษณ์ไม่ซ้ำแบบใคร แต่ก็ดูเหมือนว่าเซย์ชูจะเริ่มค้นเจออะไรใหม่ ๆ บางอย่าง
 ให้เสียงภาษาญี่ปุ่นโดย โอะโนะ ไดสุเกะ
 อายุ 23 ปี เซย์ชู เป็นนามปากกา ชื่อจริงคือ เซย์
 เซย์ชูเป็นผู้สืบทอดตระกูลนักเขียนพู่กัน เขามีชื่อเสียงในฐานะนักเขียนพู่กันอนาคตไกล แต่เพราะถูกปรมาจารย์แห่งโลกการเขียนพู่กันวิพากษ์วิจารณ์งานที่เขาได้รับรางวัลอย่างเสีย ๆ หาย ๆ จนขาดสติและเข้าไปชกหน้าอีกฝ่าย ถึงจะไม่ใช่เรื่องร้ายแรงอะไรมาก พ่อของเขาก็ตัดสินใจให้เขาไปใช้ชีวิตคนเดียวอยู่ที่หมู่เกาะโกะโตด้วยคำพูดว่า "ไปทำหัวให้เย็นลงเสีย"
 แม้ว่าจะมีนิสัยจู้จี้จุกจิก และมีความภาคภูมิใจในตัวเองสูงไปบ้าง แต่เขาก็มีจุดที่ชวนให้ขำอยู่มาก อีกทั้งยังมีนิสัยชอบดูแลคนอื่นด้วย เซย์ชูเคยเล่าว่าสมัยเด็ก "ได้เกรด 4 ไม่ก็ 5 มาตลอด" ซึ่งแสดงให้เห็นว่าเขามีความสามารถด้านอื่น ๆ นอกเหนือจากการเขียนตัวอักษรอยู่ด้วย แต่ถึงกระนั้นเขากลับไม่เก่งเรื่องการทำอาหารเอาเสียเลย เซย์ชูชอบแมว แต่เป็นโรคภูมิแพ้แมว กลัวผีกับแมลง เขาเป็นคนที่ปรับตัวเองให้เข้ากับสภาพแวดล้อมเก่ง ถึงปากจะบอกว่า "เกลียดเด็ก" แต่กลับรับมือกับเด็กเก่งมาก ไม่มีดวงในการเป่ายิ้งฉุบ ขนาดที่เล่นติดต่อกัน 5 ครั้งก็แพ้ทั้ง 5 ครั้ง ปลูกและเลี้ยงดูต้นไม้ไม่เก่ง จนถึงบัดนี้สิ่งที่เขาปลูกแล้วรอดมีแต่ต้นกระบองเพชร
 เพราะว่าเกิดและเติบโตมาในเมืองหลวง ทำให้เขารู้สึกเป็นกังวลเกี่ยวกับการใช้ชีวิตและวัฒนธรรมประเพณีของชาวเกาะอยู่บ่อยครั้ง แต่ในขณะเดียวกัน ด้วยความที่เขาทุ่มเทให้กับการเขียนพู่กันมาตั้งแต่เด็กเลยทำให้ไม่ค่อยรู้ความเป็นไปของโลกจนขาดสามัญสำนักบางอย่างไป จนบ่อยครั้งที่เขาถูกคนบนเกาะมองการกระทำของเขาด้วยสายตาแปลก ๆ
 เด็กผู้หญิงจอมซนผู้ร่าเริง ปัจจุบันอยู่กับปู่เพียงสองคนมีผมสีน้ำตาล
 หลังจากที่เซย์ชูย้ายมาอาศัยอยู่ในบ้านที่เธอเคยใช้เป็นฐานทัพลับ เธอก็มักจะแวะมาเล่นกับเซย์ชูอยู่เสมอ ๆ จนสนิทกัน
 ลูกชายของผู้ใหญ่บ้าน เรียนอยู่ชั้น ม.6 ย้อมผมสีทอง สมัยที่เรียนอยู่ ม.ต้น เคยได้เกรด 3 ช้วนจึงรู้สึกหมดกำลังใจ แถมพ่อแม่ยังมาปลอบใจว่าพวกเขาเองก็เคยได้เกรด 3 ช้วน ดังนั้นไม่แปลกที่ฮิโรชิจะเป็นเหมือนกัน แต่นั่นกลับทำให้ฮิโรชิคลั่งจนเปลี่ยนมาทำตัวเป็นเด็กไม่ดี แต่พอเขาได้เห็นความพยายามในการเขียนพู่กันของเซย์ชูก็เลยทำให้ความคิดความอ่านของเขาเริ่มเปลี่ยนไป โดยเนื้อแท้แล้วถือว่าเขาเป็นคนที่มีจิตใจดี นอกจากนี้เขายังเป็นสมาชิกชมรมเบสบอลของโรงเรียน และมีความสามารถพิเศษในด้านการทำอาหาร
 นักเรียนหญิง ม.ต้น นิสัยคล้ายผู้ชาย และเป็นคนไม่ยอมแพ้ใคร ก่อนที่เซย์ชูจะมา เคยใช้บ้านที่เซย์ชูอยู่ในปัจจุบันเป็นฐานทัพลับร่วมกับนารุและทามะ ชอบสอนอะไรแปลก ๆ ให้กับนารุอยู่เนือง ๆ
 นักเรียนหญิง ม.ต้น เพื่อนของมิวะ อายุ 14 ปี จุดเด่นบนใบหน้าคือแว่นตา เคยใช้บ้านของเซย์ชูเป็นฐานทัพลับร่วมกับนารุและมิวะ เป้าหมายในอนาคตคือการเป็นนักวาดการ์ตูน แท้จริงแล้วเธอเป็นสาววายที่เอาแต่จินตนาการเรื่องราวแนวบอยส์เลิฟ โดยเฉพาะความสัมพันธ์ระหว่างฮิโรชิกับเซย์ชู แต่เจ้าตัวยังไม่ยอมรับว่าตัวเองเป็นเช่นนั้นโดยมักบอกว่าตัวเองเป็นสาวสายวรรณกรรม และเพราะเธอเคยคลั่งไคล้การ์ตูนเกี่ยวกับนินจา จึงทำให้เธอฝึกฝนร่างกายจนเล่นกีฬาเก่ง (วิชาพลศึกษาได้เกรด 5)
 เด็กหญิงที่เป็นเพื่อนของฮินะ และมักจะอยู่ด้วยกันเสมอ ๆ อายุ 7 ขวบ เป็นคนที่เข้ากับคนแปลกหน้าได้ยาก และเป็นเด็กขี้แย
มังงะ.
การ์ตูนเรื่องนี้แต่งและวาดภาพโดย"ซัตสึกิ โยชิโนะ" เริ่มแรกเผยแพร่ทาง กันกันออนไลน์ นิฮงเว็บคอมมิคไฮชินไซต์ ของบริษัท สแควร์เอนิกซ์ ในวันที่ 21 กุมภาพันธ์ พ.ศ. 2552 ปัจจุบันฉบับภาษาญี่ปุ่นมีจำนวน 10 เล่ม ส่วนฉบับภาษาไทยทาง เนชั่น เอ็ดดูเทนเมนท์ ได้ลิขสิทธิ์ มีจำนวน 4 เล่ม
สปินออฟ "ฮันดะคุง".
เนื้อเรื่องเสริม ที่เล่าถึง ฮันดะ ในวัย ม.5 ก่อนที่จะกลายเป็นนักเขียนพู่กัน